અમે યોગ, ધ્યાન, પ્રાર્થનાના માધ્યમથી એમનું ફોકસ વધારી રહ્યા છીએ અને ખૂબ સારા પરિણામો મેળવી શક્યા છીએ જેથી બાળકનો સંપૂર્ણ વિકાસ થશે, એની શક્તિઓ ખીલશે અને એ સારો માનવી બનશે એમાં શંકાને સ્થાન જ નથી.” રવિ અને ડો. જયંતી રોજ સવારે બાળકો સાથે પ્રાર્થના યોગ, ધ્યાનમાં જોડાય છે. હું જોઈ શકતો હતો બાળકોની આંખમાં પ્રગટતું તેજ, ચેહરા ઉપરની ચમક અને ઘરથી દુર છતાંયે ઘરમાં જ હોય તેવા ઉત્સાહથી થનગનતા કિશોરોને. રવિ અને ડો. જયંતિનો આત્મવિશ્વાસ, બાળકોના વિકાસ માટે કંઇ પણ કરવાની તૈયારી અને આ કાર્યને જીવનનું ધ્યેય સમજી સમર્પિત થઇ જવાનો દ્રઢ નિર્ણય મને સ્પર્શી ગયો.